CELEX: 32018R1308
Language: lv
Date: 2018-09-28 00:00:00
Title: Padomes Regula (ES) 2018/1308 (2018. gada 28. septembris), ar ko Regulu (ES) 2018/120 groza attiecībā uz jūrasasara (labraka) zvejas iespējām

28.9.2018   
               
               
                  LV
               
               
                  Eiropas Savienības Oficiālais Vēstnesis
               
               
                  LI 244/1
               
            
         PADOMES REGULA (ES) 2018/1308
         (2018. gada 28. septembris),
         ar ko Regulu (ES) 2018/120 groza attiecībā uz jūrasasara (labraka) zvejas iespējām
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 43. panta 3. punktu,
         ņemot vērā Eiropas Komisijas priekšlikumu,
         tā kā:
         
                     (1)
                  
                  
                     Padomes Regulā (ES) 2018/120 (1) attiecībā uz 2018. gadu ir noteiktas konkrētu zivju krājumu un zivju krājumu grupu zvejas iespējas, kuras piemērojamas Savienības ūdeņos un – attiecībā uz Savienības kuģiem – konkrētos ūdeņos, kas nav Savienības ūdeņi.
                  
               
                     (2)
                  
                  
                     Starptautiskā Jūras pētniecības padome (ICES) ir iesniegusi pārskatītu ieteikumu 2018. gadam attiecībā uz jūrasasari (labraku) (Dicentrarchus labrax) ICES 4.b–c, 7.a un 7.d–h rajonā (Ziemeļjūras centrālā daļa un dienvidu daļa, Īrijas jūra, Lamanšs, Bristoles līcis un Ķeltu jūra). Lai nodrošinātu atbilstību maksimālajam ilgtspējīgas ieguves apjomam, saskaņā ar minēto ieteikumu kopējā ieguve komerciālajā un atpūtas zvejā 2018. gadā nedrīkst pārsniegt 880 tonnu. Sagaidāms, ka, pateicoties pasākumu kopumam, kas nodrošina krājuma atjaunošanos, biomasa 2018. gadā palielināsies. Saskaņā ar minēto ieteikumu ICES norādīja zemāku zivju mirstību, ko izraisa atpūtas zveja. Turklāt ICES aplēsa izdzīvotības rādītāju nozvejā ar atbrīvošanu (5 % mirstības rādītājs no minētās nozvejas salīdzinājumā ar iepriekš aplēstajiem 15 %). Tāpēc ir lietderīgi noteikt, ka atpūtas zvejā, kas notiek no 2018. gada oktobra līdz decembrim, katrs zvejnieks drīkst paturēt vienu zivi dienā. Minētais būtu piemērojams arī attiecībā uz ICES 6.a rajonu.
                  
               
                     (3)
                  
                  
                     Tāpēc Regula (ES) 2018/120 būtu attiecīgi jāgroza,
                  
               IR PIEŅĒMUSI ŠO REGULU.
         
            1. pants
            Regulas (ES) 2018/120 9. panta 4. punktu aizstāj ar šādu:
            
               
                  “4.   Atpūtas zvejā, tostarp no krasta:
                  
                              a)
                           
                           
                              no 2018. gada 1. janvāra līdz 2018. gada 30. septembrimICES 4.b, 4.c, 7.a–7.k rajonā ir atļauta vienīgi jūrasasara (labraka) nozveja ar atbrīvošanu. Minētajā periodā ir aizliegts paturēt uz kuģa, pārvietot, pārkraut citā kuģī vai izkraut jūrasasarus (labrakus), kas nozvejoti minētajā apgabalā;
                           
                        
                              b)
                           
                           
                              no 2018. gada 1. oktobra līdz 31. decembrimICES 4.b, 4.c, 6.a, 7.a–7.k rajonā katrs zvejnieks drīkst paturēt ne vairāk kā vienu jūrasasara (labraka) īpatni dienā.”
                           
                        
            
         
         
            2. pants
            Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2018. gada 28. septembrī
            
               
                  Padomes vārdā –
               
               
                  priekšsēdētāja
               
               M. SCHRAMBÖCK
            
         
         
            (1)  Padomes Regula (ES) 2018/120 (2018. gada 23. janvāris), ar ko 2018. gadam nosaka konkrētu zivju krājumu un zivju krājumu grupu zvejas iespējas, kuras piemērojamas Savienības ūdeņos un – attiecībā uz Savienības zvejas kuģiem – konkrētos ūdeņos, kas nav Savienības ūdeņi, un groza Regulu (ES) 2017/127 (OV L 27, 31.1.2018., 1. lpp.).